Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 1997. évi CLVI. törvény III. fejezet 19. §-a (3) bekezdésének a)—g) pontjai szerinti tartalommal. A Közalapítvány
Paragraph Index: 386

b) a vezető tisztségviselők — a Kuratórium elnöke, titkára és tagjai, valamint a közalapítványi iroda vezetője — felelőségét megalapozó tény merül fel. A Kuratóriumot a Felügyelő Bizottság indítványára — annak megtételétől számított harminc napon belül — össze kell hívni. E határidő eredménytelen eltelte esetén a vezető szerv összehívására a Felügyelő Bizottság is jogosult. Ha a Kuratórium a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet. Tevékenységének eredményéről és a Közalapítvány működéséről a Felügyelő Bizottság az Alapítónak évente — valamint szükség szerint — jelentést tesz, a Kuratóriumot erről tájékoztatja.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes